যে দু’টি হ্যামার এখন ব্যবহৃত হচ্ছে তার একটির শক্তি ২৪০০ এবং ২০০০ কিলোজুল। সেই হিসেবে এই প্রকল্পে এখন অব্দি এটিই সবচেয়ে শক্তিশালী বলে জানিয়েছেন সংশ্লিষ্টরা। পদ্মা সেতু প্রকল্পের ব্যবস্থাপক (পিডি) ও নির্বাহী প্রকৌশলী দেওয়ান আবদুল কাদের বলেন, হ্যামারটি (আইএইচসি ৩০০ ) মাওয়ায় এসেছে। এখন পর্যন্ত এটি বিশ্বের সবচেয়ে শক্তিশালী হ্যামার। এক সপ্তাহের মধ্যে এসেম্বলড হওয়ার পর সেতু প্রকল্পের পাইলিং কাজে ব্যবহার শুরু হ্যামারটির। বর্তমানে মাওয়া প্রান্তে মূল সেতুর ৩, ৪ এবং ৫ নম্বর পিলারের কাজ ২৪০০ কিলোজুল হ্যামার দিয়ে চলছে। নতুন হ্যামারটি জাজিরা প্রান্তের ৪১ নম্বর পিলারের অবশিষ্ট ০২ টি পাইল কাজে যোগ দেবে। ৪১ নম্বর পাইলের কাজ শেষে ৩৪,৩৩,৩২,৩১ এভাবে পর্যায়ক্রমে মাওয়ার দিকে এগুতে থাকবে বিশ্বের শক্তিশালি এই হ্যামারটি।